Wikipedia-diskusjon:Underprosjekter/Videospill

message: Ser man under maler benevner dere "spillaldersgrenser", men det er feil at PEGI oppgir dette. Aldersgrense vil indikere grense slik som på kino der en kan bli nektet å komme inn, mens PEGI-merkingen bekrefter at spill egner seg for barn over en viss alder. Det høres ut som flisespikkeri, men PEGIs aldersanbefaling gir foreldre og barn mer rom for skjønn. KataMaren 5. jan 2016 kl. 21:55 (CET)
replies: text: Det blir vel litt flisespikkeri, det er vil ikke noen forskjell på aldersgrensen på en film man kjøper og tar med seg hjem og et videospill man kjøper og tar med seg hjem, det er bare kinoen som står ut her, siden der blir man blokkert hvis barnet er for ungt. Foreldrene har like mye skjønn på de to første, men ikke sistnevnte.--Telaneo (Diskusjonsside) 6. jan. 2016 kl. 07:50 (CET)
thread_title:  Aldersanbefalinger 

message: Hello, I inform you that I've made a proposal of new sister project about Video games on Meta at this page.
Please, for any questions or comments ask on the proposal page ! Regards Archi38 (diskusjon) 15. mai 2016 kl. 17:17 (CEST)
thread_title:  Wikigames 

message: Yo! På engelsk wiki er navigasjonsmalen til GTA veldig fin og oversiktlig, vil gjerne gjøre noe samme her på norsk. Problemet er at vi mangler en:Template:Navbox subgroup virker det som. Noen som kan hjelpe meg? Tonyab1708 (diskusjon) 12. okt. 2016 kl. 20:39 (CEST)
replies: text: Mal:Navbox subgroup finnes her, så det burde ikke være der problemet ditt ligger. Har lagt en kopi av den engelske i historikken til malen, og den ser fin ut for meg.--Telaneo (Diskusjonsside) 12. okt. 2016 kl. 21:14 (CEST)
replies: text: :Ser man det! Er ingen lenke til den norske versjonen fra engelsk wiki. Kan fikse det nå. Tonyab1708 (diskusjon) 12. okt. 2016 kl. 23:03 (CEST)
replies: text: ::Har forska litt videre, og det er noe galt. Sjekk testversjonen din og se at det ligger en * foran den første i hver av listene, og at den første blir lagt over de andre. Noen tips? Ellers ser det knall ut. Tonyab1708 (diskusjon) 12. okt. 2016 kl. 23:14 (CEST)
replies: text: :::Nå? * vil vist ikke alltid leke...--Telaneo (Diskusjonsside) 12. okt. 2016 kl. 23:20 (CEST)
replies: text: ::::Flott! Nå kan jeg sette i gang. Tonyab1708 (diskusjon) 13. okt. 2016 kl. 11:38 (CEST)
thread_title:  Navigeringsboks 

message: Dataspill har blitt og vil være ordet man bruker til å henvise til alle former for interaktive audiovisuelle produksjoner. (PC-spill, Konsoll-spill, Mobil-spill, osv) Mens Videospill begrenser kategorien til interaktive produksjoner som inneholder visuelle elementer, er Dataspill mer inkluderende i den form at interaktive audiovisuelle produksjoner som baserer seg f.eks kun på lyd. Den norske produsentbransjen benytter dataspill, I politisk sammenheng blir dataspill benyttet mest, Store norske leksikon benytter dataspill over videospill, norsk presse og media ellers benytter og dataspill over videospill. --Spillmaker (diskusjon) 20. feb. 2019 kl. 13:42 (CET)
thread_title:  Forslag om å endre navn til Dataspill 

message: Alle e-sportsutøvere har jo alltid ett "gameralias", du vet hva jeg mener. Som feks Emil Bergquist Pedersen som er kjent som "nyhrox". Tenker dere at det er lurt å fortsette med å kalle artikkelen personens navn og ikke alias? Eller burde man bruke aliaset? Jeg tenker navnet på personen, også kan man lage en pekerside med aliaset.
replies: text: Jeg vil tro det er lurt å holde seg til hva medieomtalen omtaler dem som og hvilket artikkelnavn folk flest forvener å finne artikkelen på, hvilket fort kan bli nicket. Se :en:Category:Counter-Strike_players for eksempel. Så lenge det er omdirigering fra fullt navn eller nick til artikkelen, så er det ikke allverdens problem uansett. Telaneo (Diskusjonsside) 6. jul. 2021 kl. 01:23 (CEST)
thread_title:  Praksis e-sportsutøver 

message: Hei, dere som deltar i videospillprosjektet. 
Jeg forsøkte meg på å  skrive en driskujonstråd til Skyterspillet til Ubisoft fra 2015 kalt Siege,
Wikipedia er jo en database, og jeg mente at artikkelen var skrevet til en målgruppe som allerede kjente til spillet.  Les igejnnom den korte innledningen og si om dere deler min mening. Rainbow Six er en spillserie på 15 spill hitil, og er etter hva jeg forstår, deler noen sammenhenge elementer, men frittstånde (ikke expansion-pakker) Mathias Ahoy! (diskusjon) 8. nov. 2021 kl. 13:41 (CET)
replies: text: Tja, er litt som du har skrevet, at det virker uinspirert maskinoversetta. Jeg skal se om jeg ikke kan bearbeide den litt! :^)

text: (Lurer også litt på om jeg kan finne en liste over nye diskusjoner på sider innenfor prosjektet...) EdoAug (diskusjon) 8. nov. 2021 kl. 16:09 (CET)
thread_title:  Videospill prosjeketet 

message: Hei hei! Jeg har laget et grovt forslag til en viktighetsskala for Underprosjekt videospills artikler, basert på skravl jeg gjorde i november 2021, og ønsker tilbakemeldinger (er det heeeelt herk, eller er det noe i det?).
Merk at jeg har vært litt «snillere» mot nordiske selskaper og uavhengige selskaper da jeg er redd for at de lett kan bli litt tilsidesatt av andre språkprosjekter. Jeg er også redd for at skalaen ellers er partisk.
Se gjerne Mal:Viktighetsskala videospill (som også vises i Wikipedia:Underprosjekter/Videospill/Artikkelvurdering, hvor nivåskala er den generelle og ikke-spesifikke). EdoAug (diskusjon) 3. sep. 2022 kl. 06:04 (CEST)
replies: text: Her kommer noen enkeltpunkter. Uten om disse er jeg bredt enig i det du skriver.

text: *Jeg tror du er altfor snill mot Bergsala og Funcom. Bergsala er for min del fint lite mer enn et byråkratisk mellomledd for Nintendo i Norden, og dukker aldri opp i noe som helst. Funcom har i det minste en del spill under beltet og konsekvent medieomtale i Norge med jevne mellomrom (riktignok bare fordi de er mer eller mindre de eneste), så den skal nok få litt viktighet her, men Bergsala frister det meg å dytte helt ned til lav.

text: *Pong er tilnærmet universalt kjent. Den burde nok opp til topp.

text: *Ref konsoller, så har jeg lyst til å legge til flere eksempler på tvers av nivåene. Jeg er ikke sikker på om noen når opp til toppen (utenom kanskje Wii-en eller varemerket PlayStation eller Xbox, fremfor en enkeltkonsoll?). C64 og N64 er nok plassert riktig og hovedtanken din er nok riktig, men jeg har lyst til å dytte Xbox Series X og Series S ned et hakk, hvor den kan ligge sammen med Xbox One. 360-en tror jeg er den mye mer suksessfulle og kjente Xbox-konsollen, og burde ligge på høy (sammen med resten av PS-konsollene, utenom 5? 1, 2, og 4 var vinnerne i sine generasjoner, 3 var frem og tilbake med 360, men begge slått av Wii, men hadde også blu-ray, som er enda et stort og kjent kapittel, omså ikke spillrelatert men heller teknologirelatert). På lav kan vi sikkert plassere noen av de mer forbipasserende og ukjente tingene, som CD-i, Ouya, 3D0.

text: *Er Will Wright kjent nok til å være på høy? Han er kjent for Simcity og the Sims, og forsåvidt Spore, men egentlig ikke noe mer? Nå var begge de to store i sin tid, Jeg vil heller ha noen som John Romero her oppe, altså noen som enten har en bredere portfølje, hvor det er mer sannsynlig at noen har hørt om dem fordi de har vært borti mange nok spill, eller at de bare har dukket opp i media nok. Jeg føler mer som at det ikke er han som er kjent, men heller spillene, men det kan være vanskelig å skille verket fra mannen. Telaneo (Diskusjonsside) 3. sep. 2022 kl. 06:33 (CEST)
replies: text: :Jeg er stort sett enig, takk for svar!

text: :* Jeg tror du har rett i at jeg har vært litt for snill mot Bergsala (spesielt) og Funcom. Jeg tror kanskje at jeg overdriver når jeg gir rom for norske selskaper, så kanskje det er mest riktig å fjerne det om nordiske selskaper på «Topp»? (Da vil Bergsala falle til «Lav», og Funcom og Mojang til «Middels». De andre norske selskapene som jeg kommer på er forsåvidt som Rain Games, Pineleaf og Red Thread Games, men det er jo noe ... veldig små ...)

text: :* Pong: Hvordan ville du formulert det som et punkt på «Topp» uten at det åpner opp for haugevis av andre titler som nødvendigvis ikke er like betydningsfulle? Jeg er enig i at Pong er veldig viktig for emnet, men kan ikke formulere et godt nok skille mellom spill/serier som nå er «Høy» i to forskjellige kategorier.

text: :* Konsoller: Idéen var at hovedkonsoller fra «de største» (inkludert X/S og Xbox One) alle er viktige, og burde ha brede artikler. Fra mitt synspunkt så er X/S ny, men fortsatt én av tre i den nåværende generasjonen av videospill-spesifikke konsoller som er forventet å se på markedet og i media, sammen med PlayStation 5 og Switch. Ellers enig i at det burde være klassifiseringer for konsoller nedenfor også, men er uenig i å flytte generasjonsdefinerende konsoller til middels. Jeg vet ikke om jeg ville prioritert Ouya, heller, så jeg vet ikke om det er verdt å sette slikt på middels, og heller bare la det falle på lavs kriterier. Jeg ser at enwikis prosjekt bruker «Minor video game platforms (e.g., Atari Jaguar, N-Gage, Sega 32X)», men det syntes jeg ble utydelig, og inkluderende for Ouya (som er klassifisert som «Low» uten kommentar).

text: :* Will Wright: Tja, jeg syntes det er viktig å påpeke at eksempler ikke utelukker andre personer. Jeg syntes at John Romero også hører hjemme på «Høy», som en designer bak en banebrytende spillserie som fortsatt har innflytelse på skytespillsjangeren i dag. På lik linje, så er Will Wright den opprinnelige skaperen av en banebrytende spillserie som fortsatt har innflytelse på simulatorspill i dag. Om det er bedre eksempler, så kan det byttes ut eller tilføyes, naturligvis.

text: :EdoAug (diskusjon) 3. sep. 2022 kl. 07:05 (CEST)
replies: text: ::Pong: Jeg er ikke helt sikker, utenom å kanskje falle tilbake på noe sånt som 'kjent for folk selv godt utenfor videospillsfæren'. Pong og Minecraft ligger sånn passe godt over PUBG for eksempel. Mario også, men kanskje ikke noen enkeltspill, men heller bare figuren eller serien? Jeg har vanskelig for å putte noen enkeltspill i den serien på toppen, siden det heller er Mario som er kjent og ikke enkeltspillene hans.

text: ::Konsoller: Fair enough. Da tror jeg hovedregelen din for 'de store tre eller tilsvarende i sin tid' havner på høy, og de under der får vi antagelig til på skjønn. Det er ikke så mange av dem som faktisk er allverdens kjente og skal mye høyere enn lav uten at det er veldig åpenbart vil jeg tro.

text: ::Will Wright: Fair enough. Kan la kan være der da. Telaneo (Diskusjonsside) 3. sep. 2022 kl. 07:18 (CEST)

text: Viktighetsskala er komplisert, for noen spill er historisk viktige mens andre er kommersielt eller kulturelt viktige, og dette endrer seg over tid. Tetris er det mest utbredte spillet i historien, og bør anses som viktig i alle fall frem til et annet spill ev. overtar. Sierra on-line var kjempeviktig for utviklingen av PC-spill, men er helt borte nå, og GameStop var svært viktig da aksjekursen gikk i taket, men kan om kort tid være historie. Så innflytelse og historie er et viktig kriterium, kommersiell suksess er viktig, norske utviklere bør prioriteres og nyskaping bør kunne være med. Jeg tenker Pong (som første spill) scorer 100% på nyskapende, Tetris (med 202 millioner kopier) scorer 100% på "kommersiell suksess" mens "The Sims" eller "Pokemon GO" scorer høyt på både nyskapende, kommersielt og innflytelsesrikt. Så hvor et spill eller selskap er på skalaen bør settes ut fra kriterier, og resultatet vil sannsynligvis bli omtrent som lista er nå, men hvis noen vil ha et spill opp eller ned må man poengtere hvilke kriterier som gjør spillet/selskapet spesielt. Fortnite var i 2020 spilt i ca. 10,4 millioner år av alle spillerne til sammen, og at spillere bruker fryktelig mye tid på et spill er også noe vi kanskje kan vektlegge. Jeg tenker at kommersielt, innflytelsesrikt (inkl. historisk viktig), nyskapende og elsket av spillerne er kriterier vi kan ha i fallende rekkefølge. Husk at antall spillere går opp, så gamle suksesser hadde færre spillere men kanskje større andel av markedet. Markuswestermoen (diskusjon) 5. sep. 2022 kl. 13:01 (CEST)
thread_title:  Ønske om tilbakemelding: Viktighetsskala for videospillartikler 

message: Hei hei! Jeg og Telaneo har pirket litt på et forslag til en stilmanual for artikler om videospillutgivelser og videospillserier. Den er ment til å samle nåtidens standarder for videospillartikler, og henter også inn informasjon fra det eldre forslaget som er tilgjengelig på Underprosjekt videospills hovedside. Jeg opprettet den opprinnelig som en anbefaling, og vil ikke oppfordre «kjefting» om den ikke blir fulgt.
Se Bruker:EdoAug/Forlag til Stilmanual/videospill for forslaget, samt se diskusjonssiden for innspill. Om alt er i orden, kan den kanskje flyttes til Wikipedia:Stilmanual/videospill! EdoAug (diskusjon) 3. sep. 2022 kl. 06:08 (CEST)
replies: text: noen kommentarer, ønsker eller ideer? Telaneo (Diskusjonsside) 3. sep. 2022 kl. 07:20 (CEST)
replies: text: : Ser bra ut.  Stiller meg ikke i veien for flytting. Bitteliten nitpick: I kategorier bør romertall konverteres til desimaltall pga sortering.  – Desoda [D] [B] 3. sep. 2022 kl. 13:49 (CEST)
replies: text: ::Da skal det punktet være fikset! Telaneo (Diskusjonsside) 3. sep. 2022 kl. 17:21 (CEST)

text: :Dette ser bra ut, og det er en god idé å ha en stilmanual selv om det nok blir lett å glemme mange av retningslinjene. Språk er utfordrende, og jeg heller mot å beholde begrepene på engelsk når man er i tvil - er f.eks. "dødsklo" en gangbar norsk oversettelse av "deathclaw" når det brukes på dansk? Noen som har D&D som referanse kan ha en annen forståelse enn noen som har Harry Potter som referanse mens dataspillet ikke egetlig refererer til noen av disse. (Er f.eks. "gnome" en hagenisse en gnom eller en husalv?) Markuswestermoen (diskusjon) 5. sep. 2022 kl. 12:10 (CEST)
replies: text: ::Det blir litt case-by-case i disse tilfellene, men jeg er fortsatt på det at originalspråk skal benyttes om offisiell norsk oversettelse eller bevist bruk av norsk-oversatt begrep ikke finnes.

text: ::* Det engelskspråklige monsternavnet «deathclaw», fra Fallout-serien (antatt), har ikke en norsk oversettelse som er vanlig brukt, og spillene har heller ikke en offisiell oversettelse. Benytt originalspråk (Engelsk, i dette tilfelle). Om det refereres til Dragetreneren 3, så brukes den norske oversettelsen (som jeg ikke helt klarte å finne i full fart).

text: ::* Den engelskspråklige fantasy-rasen «gnome» i Harry Potter-oversettelser bruker ofte det unike ordet «husalv» for det som vanligvis blir oversatt på norsk som «gnom» eller «nisse». Jeg har ingen kilder å referere til for øyeblikket, men i generelle fantasy-forekomster, så brukes «gnom» framfor «nisse».

text: ::Eller misforsto jeg helt? EdoAug (diskusjon) 5. sep. 2022 kl. 12:38 (CEST)
replies: text: :::Du forstod meg helt rett. Gnom ble brukt i "Drakar och demoner" og andre gamle D&D-spinoffs på skandinaviske språk, og selv om disse oversettelsene kom lenge før Harry Potter, så er sistnevnte mye mer utbredt. I et Harry Potter spill er det naturlig å oversette til husalv mens i et annet spill må vi gjøre en subjektiv vurdering basert på vår preferanse - eller beholde det engelske utrykket. Markuswestermoen (diskusjon) 5. sep. 2022 kl. 13:09 (CEST)
thread_title:  Ønske om tilbakemelding: Forslag til Stilmanual 

message: Hei hei! Tenkte det kunne være greit å opplyse om et sletteforslag relatert til en artikkel relatert til dette underprosjektet, Wikipedia:Sletting/Popmundo, i tilfelle noen skulle ha noen spesiell kunnskap eller meninger om slettingen av artikkelen! EdoAug (diskusjon) 6. apr. 2023 kl. 22:35 (CEST)
thread_title:  Slettediskusjon, Popmundo 

message: Hei hei! Bare for opplysning, så er det en pågående slettediskusjon angående et emne relatert til dette underprosjektet: Wikipedia:Sletting/PetVille. For info: PetVille var et Facebook-spill av Zynga. EdoAug (diskusjon) 3. jun. 2024 kl. 01:21 (CEST)
replies: text: Så det, la til kommentar. Takk for advarsel 🙂  - Tobost06 (diskusjon) 3. jun. 2024 kl. 01:28 (CEST)
replies: text: :Takk! Husk at det er viktigere å drøfte selve emnet (om PetVille er «relevant for Wikipedia») enn utforminga til artikkelen i slettediskusjoner. Spirer av relevante emner kan fortsatt inspirere vekst! EdoAug (diskusjon) 3. jun. 2024 kl. 01:44 (CEST)
thread_title:  Slettediskusjon, ''PetVille''